CELEX: 52015PC0469
Language: lv
Date: 2015-10-01
Title: Priekšlikums PADOMES LĒMUMS par nostāju, kas Eiropas Savienībai jāieņem Pasaules Tirdzniecības organizācijas ministru konferencē par Libērijas Republikas iestāšanos PTO

EIROPAS KOMISIJA
            Briselē, 1.10.2015
            COM(2015) 469 final
            2015/0230(NLE)
            Priekšlikums
            PADOMES LĒMUMS
            par nostāju, kas Eiropas Savienībai jāieņem Pasaules Tirdzniecības organizācijas ministru konferencē par Libērijas Republikas iestāšanos PTO
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Pasaules tirdzniecības organizācijas (PTO) dalībvalstu un Libērijas Republikas vienošanās par Libērijas Republikas iestāšanās nosacījumiem organizācijā ir nobeiguma posmā. Tas panākts pēc 8 gadu ilgām sarunām, kas sākās 2007. gadā, kad Libērijas Republika iesniedza pieteikumu par iestāšanos PTO. Iestāšanās nosacījumu kopsavilkums ir izklāstīts turpmāk 5. punktā.
            
            
               Iesniedzot Padomei apstiprināšanai Libērijas Republikas iestāšanās noteikumus PTO, Komisija uzskata, ka šie noteikumi nodrošina līdzsvarotu un vērienīgu tirgus atvēršanas saistību kopumu, kas nodrošinās ievērojamus ieguvumus gan Libērijas Republikai, gan tās PTO tirdzniecības partneriem. Libērijas pieteikumu par iestāšanos izskatīja saskaņā ar PTO Ģenerālpadomes vadlīnijām par vismazāk attīstīto valstu iestāšanos un ņemot vērā vispārējās divpusējās tirdzniecības attiecības ar Libēriju ĀKK un ES partnerattiecību ietvaros.
            
            
               •Saskanība ar pašreizējiem noteikumiem konkrētajā politikas jomā
            
            
               
                  Daudzpusēja sadarbība ir ES tirdzniecības politikas stūrakmens, un ES atbalsta trešo valstu iestāšanos PTO, ievērojot atbilstošus nosacījumus. 
               
            
            
               •Saskanība ar citām ES politikas jomām
            
            
               Priekšlikums ir saskaņā ar ES ārējo darbību un attīstības politiku un ļaus Libērijai iekļauties daudzpusējā tirdzniecības sistēmā saskaņā ar PTO Ģenerālpadomes vadlīnijām par vismazāk attīstīto valstu iestāšanos un ņemot vērā vispārējās divpusējās tirdzniecības attiecības ar Libēriju ĀKK un ES partnerattiecību ietvaros. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Padomes lēmums, ar ko apstiprina Libērijas Republikas iestāšanās noteikumus Pasaules tirdzniecības organizācijā (PTO), ir nepieciešams saskaņā ar Līguma par Eiropas Savienības darbību 218. panta 9. punktu, pirms ES šādu apstiprinājumu var oficiāli atbalstīt PTO.
            
            
               •Subsidiaritāte (joma, kas nav Savienības ekskluzīvā kompetencē) 
            
            
               Neattiecas. ES ekskluzīvā kompetence tirdzniecības jomā.
            
            
               •Proporcionalitāte
            
            
               Neattiecas. Nepieciešams Padomes Lēmums saskaņā ar 218. panta 9. punktu.
            
            
               •Instrumenta izvēle
            
            
               Neattiecas. Nepieciešams Padomes Lēmums saskaņā ar 218. panta 9. punktu.
            
            
               3.EX - POST IZVĒRTĒJUMU REZULTĀTI, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMI
            
         
         
            
               •Ex-post izvērtējumi/spēkā esošo tiesību aktu derīguma pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Neattiecas.
               
            
            
               •Ekspertu atzinumu pieprasīšana un izmantošana
            
            
               
                  Neattiecas.
               
            
            
               •Ietekmes novērtējums
            
            
               
                  Nav nepieciešams. Nepieciešams Padomes Lēmums saskaņā ar 218. panta 9. punktu.
               
            
            
               •Normatīvā atbilstība un vienkāršošana
            
            
               
                  Priekšlikums nav saistīts ar REFIT.
               
            
            
               •Pamattiesības
            
            
               
                  Šis priekšlikums neietekmē pamattiesību aizsardzību.
               
            
            
               4.IETEKME UZ BUDŽETU
            
            
               
                  Priekšlikums neietekmē budžetu.
               
            
            
               5.CITI JAUTĀJUMI
            
            
               •Īstenošanas plāni un uzraudzības, izvērtēšanas un ziņošanas pasākumi
            
            
               
                  Neattiecas.
               
            
            
               •Konkrētu priekšlikuma noteikumu sīks skaidrojums
            
            
               Iestāšanās nosacījumu kopsavilkums
            
            
               Saistību saraksti
            
         
         
            
               Preces (vispārīgi)
            
            
               Libērijas iestāšanās saistību sarakstā vidējā galīgā saistošā likme ir 26,6 %.
            
            
               Vidējā galīgā saistošā likme lauksaimniecības produktiem (23,6 %) ir zemāka nekā rūpniecības precēm (27,2 %). 
            
            
               Libērija lielāko daļu galīgo saistošo likmju piemēros no pievienošanās dienas. Attiecībā uz 249 tarifa pozīcijām (t. i., 4 % no tarifu saraksta) Libērija galīgo saistošo likmi piemēros tikai līdz 2019. gadam.
            
            
               Minētie vidējie tarifu līmeņi vismazāk attīstīto valstu standartiem ir ļoti augsti, īpaši, ņemot vērā Libērijas ekonomikas mazo apjomu un neaizsargātību. 
            
            
               Rūpniecības preces 
            
            
               Vidējā galīgā saistošā likme produktiem, kas nav lauksaimniecības produkti, ir 27,2 %.
            
            
               Libērija uzņemas saistības par 100 % saraksta un izvēlas saistošās tarifa likmes visām rūpniecības precēm.
            
            
               Tarifu augstākā likme ir 50 % krāsām, saimniecībā izmantojamiem plastmasas izstrādājumiem, papīra higiēnas precēm un koka mēbelēm.
            
            
               Lauksaimniecības preces 
            
            
               Vidējā galīgā saistošā likme lauksaimniecības produktiem ir 23,6 %.
            
            
               Tarifu augstākā likme lauksaimniecības jomā ir 50 % kakao pupiņām, tomātu kečupam un minerālūdenim.
            
            
               Pakalpojumi 
            
            
               Ņemot vērā Libērijas vismazāk attīstītās valsts statusu, tās īpašo saistību saraksts attiecībā uz pakalpojumiem ir ļoti plašs un vērienīgs. Libērija uzņemsies saistības attiecībā uz pieeju tirgum un valsts režīmu daudzās pakalpojumu nozarēs, arī tādās nozarēs kā profesionālie, datoru un citi uzņēmējdarbības pakalpojumi, sakaru pakalpojumi, būvniecības pakalpojumi, izplatīšanas pakalpojumi, privātās izglītības pakalpojumi, vides pakalpojumi, finanšu (apdrošināšanas un banku) pakalpojumi, privāti finansēti veselības un sociālie pakalpojumi, tūrisma pakalpojumi, atpūtas, kultūras un sporta pakalpojumi un transporta pakalpojumi (jūras, iekšējo ūdensceļu un sauszemes transporta pakalpojumi un palīgpakalpojumi visiem transporta veidiem).
            
            
               Saistības saskaņā ar protokolu
            
            
               Iestāšanās procesa pēdējā, daudzpusējā posmā PTO dalībnieki kopīgi centās nodrošināt Libērijas tirdzniecības likumu un iestāžu principiālu atbilstību PTO noteikumiem un nolīgumiem, izklāstot tos darba grupas ziņojumā. 
            
            
               Tika lūgta tehniskā palīdzība un/vai pārejas periodi, lai īstenotu dažas PTO saistības. Attiecībā uz pārejas periodiem Libērijai būs līdz 2017. gada 1. augustam jānodrošina pilnīga atbilstība PTO saistībām par maksām un nodevām saistībā ar importu un eksportu, par tehniskiem šķēršļiem tirdzniecībai un par sanitārajiem un fitosanitārajiem pasākumiem. Libērija arī varēs līdz 2019. gada 1. augustam saglabāt dažus ar TRIMS nesaderīgus investīciju stimulus.
            
            
               2015/0230 (NLE)
            
            
               Priekšlikums
            
            
               PADOMES LĒMUMS
            
         
         
            
               par nostāju, kas Eiropas Savienībai jāieņem Pasaules Tirdzniecības organizācijas ministru konferencē par Libērijas Republikas iestāšanos PTO
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. panta 4. punkta pirmo daļu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Libērijas Republikas valdība 2007. gada 13. jūnijā iesniedza pieteikumu par pievienošanos Marakešas Līgumam par Pasaules Tirdzniecības organizācijas (PTO) izveidošanu saskaņā ar minētā līguma XII pantu.
            
            
               (2)Lai panāktu vienošanos par iestāšanās noteikumiem, kas būtu pieņemami Libērijas Republikai un visiem PTO dalībniekiem, 2007. gada 18. decembrī tika izveidota Libērijas Republikas iestāšanās darba grupa.
            
            
               (3)Komisija Savienības vārdā risināja sarunas par visaptverošu tirgus atvēršanas saistību kopumu, ko uzņemas Libērijas Republika saskaņā ar PTO Ģenerālpadomes vadlīnijām par vismazāk attīstīto valstu iestāšanos un kas atbilst Savienības prasībām, ņemot vērā vispārējās divpusējās tirdzniecības attiecības ar Libērijas Republiku ĀKK un ES partnerattiecību ietvaros.
            
            
               (4)Šīs saistības tagad ir iekļautas Libērijas Republikas iestāšanās PTO protokolā.
            
            
               (5)Paredzams, ka iestāšanās PTO radīs pozitīvu un ilgstošu ieguldījumu Libērijas Republikas ekonomisko reformu un ilgtspējīgas attīstības procesā.
            
            
               (6)Tāpēc būtu jāapstiprina iestāšanās protokols.
            
            
               (7)PTO izveidošanas līguma XII pantā noteikts, ka iestāšanās noteikumi ir savstarpēji jāsaskaņo PTO un valstij, kas iestājas, un ka PTO ministru konference apstiprina iestāšanās noteikumus no PTO puses. PTO izveidošanas līguma IV panta 2. punktā noteikts, ka ministru konferenču sanāksmju starplaikā tās funkcijas pilda Vispārējā padome.
            
            
               (8)Tādēļ ir nepieciešams noteikt Savienības nostāju par Libērijas Republikas iestāšanos PTO, kura jāieņem PTO ministru konferencē,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Nostāja, kas Eiropas Savienībai jāieņem Pasaules Tirdzniecības organizācijas ministru konferencē par Libērijas Republikas iestāšanos PTO, ir atbalstīt iestāšanos.
            
            
               2. pants
            
            
               Šis lēmums stājas spēkā tā pieņemšanas dienā.
            
            
               Briselē,
            
            
               
                     Padomes vārdā —
               
            
         
         
            
               
                     priekšsēdētājs